**ZAPISNIK 3. KOORDINACIJSKOG SASTANKA ERASMUS + PROJEKTA „Excellence. Every Patient. Every Time.“**

**Sastanku su nazočili:** ravnateljica Jelena Jelinić Bošnjak, pedagog Aleksandar Končar, stručne učiteljice zdravstvene njege Ivana Opačak, Ivana Galović, Ana Perić, Jasmina Cvančić, Marina Kovačević, stručna učiteljica fizioterapije Sanja Ćurić,Jadranka Sučević, prof. biol., Marinela Stanić Rusev, prof. fizike.

Sastanak je održan 09.09.2019. u 13:00 h.

**DNEVNI RED:**

1. **Sastanak povodom organiziranja predavanja za učenike i roditelje o projektu: „Excellence. Every Patient. Every Time.“**
2. **Objava natječaja za učenike.**

Ad. 1. Nazočni su utvrdili termine kada će se održati predavanje za učenike i roditelje, kako bi im se predstavio projekt „Excellence. Every Patient. Every Time.“

Predavanje za učenike koji su zainteresirani za sudjelovanje u Erasmus+ projektu “Excellence. Every Patient. Every Time” održat će se u četvrtak 12. rujna 2019. godine u 13:10 sati u učionici 1. Predavanje je obavezno za sve učenike koji žele biti sudionici mobilnosti. U slučaju spriječenosti iz opravdanih razloga, potrebno je to najaviti na e-mail excellence.everypatient@gmail.com uz navođenje razloga izostanka. Učenici su za vrijeme trajanja predavanja oslobođeni nastave. Predavanje za učenike koji u to vrijeme odrađuju vježbe u bolnici (4.b) održat će se isti dan za vrijeme redovne nastave.  
Predavanje za roditelje učenika koji su prisustvovali prethodno navedenom predavanju održat će se u petak 13. rujna 2019. godine u 17:30 sati u učionici 2.

Ukoliko, zbog velikog interesa, bude bilo potrebe, organizirat će se dodatna predavanja u drugim terminima.

Ad. 2. Natječaj za učenike objavit će se na službenoj stranici Srednje medicinske škole Slavonski Brod, facebook stranici projekta „Excellence. Every Patient. Every Time.“, facebook stranici Škole i oglasnoj ploči. Planirani termin objave natječaja je nakon što se održe predavanja za učenike i roditelje.

Zapisničar:

Marina Kovačević, mag. med. techn.